en en en en en en en en en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu gu gu gu en gu gu gu en gu gu gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Tejas Express Starts Between Mumbai And Goa
મુંબઈ-ગોવા વચ્ચે અત્યાધુનિક સુવિધાઓથી સજ્જ તેજસ એક્સપ્રેસનો પ્રારંભ
Bhaskar News, Mumbai | May 22, 2017, 04:01 AM IST
મુંબઈ:દેશની સૌથી ફાસ્ટ ટ્રેન અને અત્યાધુનિક સુવિધાઓથી સજ્જ તેજસ એક્સપ્રેસ મુંબઈથી ગોવા વચ્ચે શરૂ થશે. આ ટ્રેન 22 મેથી સીએસટીથી કરમાળી (ગોવા) વચ્ચે દોડશે. જોકે, પ્રતિ ક્લવાક 200 કિ.મી.ની ઝડપે દોડવા માટે તૈયાર કરાયેલી આ ટ્રેન તેનો સૌપ્રથમ પ્રવાસ શરૂ કરે તેના એક દિવસ પૂર્વે જ કોઈ અજાણ્યા શખ્સોએ ભારતીય રેલવેની આ પ્રીમિયમ ટ્રેનની બારીના કાચ તોડી નાંખ્યા છે.
- એક્સપ્રેસના પ્રારંભ પૂર્વે જ ટ્રેનના બારીના કાચ તોડાયા
આ ટ્રેન દિલ્હીથી મુંબઈ પહોંચી ત્યારે તેની બારીઓના કાચ તૂટેલી હાલતમાં મળ્યા હતા. સોમવારે કેન્દ્રીય રેલવે મંત્રી સુરેશ પ્રભુ છત્રપતિ શિવાજી ટર્મીનસ (સીએસટી) પરથી ટ્રેનને લીલી ઝંડી બતાવશે. અગાઉ દિલ્હીમાં સુરેશ પ્રભુએ ટ્રેનનું નિરિક્ષણ કર્યું હતું. તેમની બજેટ સ્પીચમાં પ્રભુએ તેજસ ટ્રેનને ભારતીય રેલવેના ભવિષ્ય તરીકે દર્શાવી હતી. તેમણે કહ્યું હતું તેજસ ભારતમાં ટ્રેનોમાં પ્રવાસનું ભવિષ્ય દર્શાવશે.
રેલવેએ આ ટ્રેનનું ટાઈમટેબલ જાહેર કર્યું છે, જે મુજબ તેજસ એક્સપ્રેસ ચોમાસાના ચાર મહિના સપ્તાહમાં ત્રણ દિવસ અને બાકીના મહિનાઓમાં સપ્તાહમાં પાંચ દિવસ મુંબઈ-ગોવા વચ્ચે દોડશે. તેજસ એક્સપ્રેસ પ્રતિ ક્લાક 200 કિ.મી.ની ઝડપે દોડવા ડિઝાઈન કરાઈ છે, પરંતુ અત્યારે પાટાઓની એટલી ક્ષમતા ન હોવાથી તેમજ ચોમાસાના કારણે તે વધુમાં વધુ 130 કિ.મી.ની ઝડપે દોડશે. મેટ્રોની જેમ દરવાજા ધરાવતી ભારતીય રેલવેના કાફલામાં આ પ્રથમ એક્સપ્રેસ ટ્રેન છે. આ ટ્રેનમાં સ્લાઈડીંગ ડોર છે જેનું નિયંત્રણ ગાર્ડ પાસે હશે.
રેલવે દ્વારા શનિવારે જાહેર કરાયેલા ભાડા ચાર્ટ મુજબ પ્રવાસીઓએ તેજસ એક્સપ્રેસના ફર્સ્ટ એર-કન્ડિશન્ડ કમ્પાર્ટમેન્ટ  અને ચેર-કારમાં કરમાલી પહોંચવા સામાન્ય ટ્રેન કરતાં ત્રણ ઘણી વધુ કિંમત ચૂકવવી પડશે. તેજસના પ્રવાસીઓએ પ્રતિ વ્યક્તિ ફર્સ્ટ એસી કમ્પાર્ટમેન્ટ માટે રૂ. 2,680 અને ચેર-કાર  કમ્પાર્ટમેન્ટ માટે રૂ. 1,680 ચૂકવવાના રહેશે જ્યારે જન શતાબ્દીનું બેઝિક ભાડું કમ્પાર્ટમેન્ટની પસંદગીના આધારે રૂ. 500 અને રૂ. 900 વચ્ચે છે.
આગળની સ્લાઇડ્સમાં વાંચો, તેજસ એક્સપ્રેસમાં અત્યાધુનિક સુવિધાઓ....
તેજસ એક્સપ્રેસમાં અત્યાધુનિક સુવિધાઓ
તેજસ એક્સપ્રેસ ‘લેઝી બોય’ પ્રકારની રીક્લાઈનર્સ, યુએસબી ચાર્જીંગ પોર્ટ, સીટની પાછળ એલઈડી સ્ક્રીન, કોફી વેન્ડિંગ મશીન, વાઈફાઈ જેવી સુવિધાઓથી સજ્જ છે. વિમાનમાં બેલ વગાડતા એરહોસ્ટેસ હાજર થાય છે તેમ તેજસ ટ્રેનમાં પ્રવાસીઓ માટે એટેન્ડન્ટ રખાયા છે. શૌચાલયમાં ટચલેસ નળ અને બાયોવેક્યુમ સિસ્ટમ છે. ટ્રેનના દરેક કોચમાં સીસીટીવી, પેસેન્જર ઈન્ફર્મેશન સિસ્ટમ, ડેસ્ટિનેશન બોર્ડ લગાવાયા છે. આગળનું સ્ટેશન કયું હશે તેની માહિતી પ્રવાસીઓને પહેલાં જ મળશે.
આગળની સ્લાઇડ્સમાં વાંચો, તેજસ એક્સપ્રેસનું ટાઈમટેબલ...
ચોમાસાના ચાર મહિના તેજસ સોમવાર, બુધવાર અને શનિવારે મુંબઈ સીએસટીથી સવારના 5 વાગ્યે નીકળી બપોરે 3.40 વાગ્યે કરમાળી પહોંચશે. વળતી દિશામાં બુધવાર, ગુરુવાર અને રવિવારે કરમાળીથી સવારના 7.30 વાગ્યે નીકળી સાંજે 7.45 વાગ્યે મુંબઈ સીએસટી પહોંચશે. ચોમાસા સિવાયના મહિનાઓમાં સોમવાર અને ગુરુવાર સિવાય બાકીના પાંચ દિવસ તેજસ ટ્રેન સીએસટીથી સવારના 5 વાગ્યે રવાના થઈને બપોરે 1.30 વાગ્યે કરમાળી પહોંચશે. વળતી દિશામાં સોમવાર અને ગુરુવાર છોડીને અન્ય પાંચ દિવસ કરમાળીથી બપોરે 2.30 વાગ્યે નીકળીને રાત્રે 11 વાગ્યે સીએસટી પહોંચશે. તેજસ ટ્રેન બંને દિશામાં દાદર, થાણે, પનવેલ, રત્નાગિરી અને કુડાળ ઊભી રહેશે.
(Latest Gujarati News) સાથે જોડાયેલા અન્ય (Maharashtra Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Tejas Express Starts Between Mumbai And Goa
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.